Velferð lækna í lífi og starfi er mikilvæg forsenda farsællar heilbrigðisþjónustu . Starfsaðstaða lækna , líðan þeirra í starfi og áhrif þess á samskipti lækna og sjúklinga eru í brennidepli verkefnis þess sem hér er kynnt . Stofnað hefur verið til verkefnisins Umgjörð og heilsa í starfi lækna í samstarfi Læknafélags Íslands , Félags kvenna í læknastétt á Íslandi , Landspítala Háskólasjúkrahúss , Landlæknisembættisins og Rannsóknastofu í kvenna - og kynjafræðum við Háskóla Íslands . Markmið verkefnisins eru : o Að rannsaka vinnutengda heilsu lækna , starfsumhverfi og stofnanamenningu fjögurra háskólasjúkrahúsa í fjórum löndum . o Að vinna faraldsfræðilega rannsókn á heilsu og lífsstíl íslenskra lækna . Öllum læknum á Íslandi verður boðið að taka þátt í rannsókninni . Notaðir verða prófaðir spurningalistar á ensku og svörun spurninga verður rafrænt um internet . Sameiginlegur gagnabanki verður staðsettur við Karólínska sjúkrahúsið í Stokkhólmi og ekkert unnið með gögn undir persónuauðkennum . Rannsóknartímabilið spannar fimm ár og verða spurningalistar lagðir fyrir tvisvar á tímabilinu . Spurningar um lífsstíl og heilsu verða lagðar fyrir í fyrri umferð spurninga . Við hönnun verkefnisins og val á spurningalistum hafa niðurstöður fyrri rannsókna verið hafðar til hliðsjónar og reynsla hér á þessu sviði nýtt . Stofnað var til rannsóknarhóps sem í sitja læknarnir Kristinn Tómasson , Þorvaldur Ingvarsson , Guðmundur Sigurðsson , Jóhanna Jónasdóttir , Vilhelmína Haraldsdóttir , Óskar Einarsson , Haukur Hjaltason , Katrín Fjeldsted , Linn O. Getz , Ólöf Sigurðardóttir og Matthías Halldórsson auk Guðbjargar Lindu Rafnsdóttur félagsfræðings . Þorgerður Einarsdóttir félags - og kynjafræðingur er fulltrúi íslenska hlutans í vísindanefnd erlenda samstarfsverkefnisins og mun leiðbeina nemum í mastersverkefnum hér á landi . Lilja Sigrún Jónsdóttir læknir er verkefnisstjóri og er skrifstofa verkefnisins hjá Landlæknisembættinu . Farsæl framkvæmd verkefnisins er mjög háð stuðningi lækna . Við hönnun er horft til þess að afla mikilvægra upplýsinga fyrir stéttina . þegar að framkvæmd kemur skiptir hins vegar góð þátttaka meginmáli og er því vonast eftir góðum undirtektum . Verkefnið verður kynnt nánar í Læknablaðinu í mars . Spurningalistar verða lagðir fyrir í lok mars næstkomandi og stefnt að því að kynna helstu innlendar niðurstöður í upphafi árs 2005 .